open-index/open-wikipedia-markdown huggingface dataset:
Valencia (morfosintaxe)

**Valencia** é un concepto morfosintáctico creado en 1959 por Lucien Tesnière para definir o potencial sintagmático dunha unidade lingüística de relacionarse con outras unidades.

## Características 
O concepto de valencia derívase da definición de valencia en química. Adoita usarse de tres modos:

* aplicado especialmente ó verbo como núcleo da cláusula, aínda que tamén se pode falar de valencia de adxectivos e substantivos.
* aplicado ó verbo atende preferentemente á valencia léxica.
* aplicado ó verbo, non se consideran tódolos elementos que poden depender del, senón só os chamados actantes (suxeito, obxecto directo, obxecto indirecto, suplemento), non os circunstantes (C.C.)

## Exemplo 
* "Vou alá". O verbo "ir" ten como valencia un só actante (o suxeito) (non se consideran os circunstantes); é un verbo "monovalente"
* "Busqueiche o abrigo". O verbo *buscar* ten como valencia tres actantes (suxeito, obxecto directo, obxecto indirecto); é un verbo "trivalente"

## Tipos de valencias 
* *Valencia activa*: capacidade de ser rexente de certas unidades nunha estrutura.
* *Valencia pasiva*, capacidade de ser rexido nunha estrutura.
* *Valencia xeral*: concepto que podemos atribuír ó potencial sintagmático dunha categoría gramatical.
* *Valencia léxica*: concepto que podemos atribuír ó potencial sintagmático dun lexema particular).

## Véxase tamén 
### Outros artigos 
* Transitividade
* Aridade
Nova Acrópole

**Nova Acrópole** é unha organización internacional que se dedica aos estudos filosóficos e que como os movementos teosóficos afirma a existencia dunha filosofía universal ou Tradición que está detrás de todas as relixións e movementos esotéricos.

## Historia 
Nova Acrópole foi fundada por Ángel Livraga Rizzi na Arxentina en 1957 entre estudantes universitarios e de secundaria, coa probable colaboración da súa compañeira Ada Dolores Albrecht. A partir da década de 1970 co recoñecemento da asociación como fundación de entidade pública polas autoridades arxentinas comeza a se esparexer por varios países de Suramérica e en 1972 chegou a Europa. En 1981 Ada Albrecht deixou a organización e fundou a Asociación Mundial Hastinapura

## Organización 
As 35 organizacións nacionais de Nova Acrópole agrúpanse na Organización Internacional Nova Acrópole (OINA), que ten a súa sede en Bruxelas. A actual directora internacional é Delia Steinberg Guzmán e segundo datos da organización hai 10.000 membros activos en todo o mundo. Presente en España dende 1972, en Galicia mantén sedes na Coruña e Vigo.

## Véxase tamén 
### Ligazóns externas 
* OINA (Organización Internacional Nueva Acrópolis).
* Web de Nova Acrópole en Vigo.
Juiz de Fora

**Juiz de Fora** é unha importante cidade brasileira do Estado de Minas Xerais, situada na rexión da *Zona da Mata Mineira* (así chamada por ter sido cuberta no pasado pola foresta tropical da *mata atlántica*), a 257&nbsp;km da capital do estado, Belo Horizonte, e a 164&nbsp;km da cidade do Río de Xaneiro. Foi fundada en 1850, a unha altitude de 695 metros sobre o nivel do mar.

Tiña en 2004 un PIB per cápita de R$ 8,6 mil (uns 3,3 mil euros aproximadamente), e unha das máis altas expectativas de vida do Brasil. Estratexicamente localizada entre os maiores mercados consumidores do Brasil, está dotada de toda a infraestrutura necesaria para modernos emprendementos. Ocupa un lugar destacado en calidade de vida e investimentos no estado de Minas Xerais, Juiz de Fora tamén destaca polo alto índice de desenvolvemento humano, de acordo coa ONU.

## Economía 
Destaca na economía da cidade o sector industrial, principalmente téxtil e de alimentos. Durante moitos anos, Juiz de Fora foi coñecida como *a Manchester Mineira*, pero a actividade industrial retraeuse coa recesión económica brasileira do comezo da década de 1980. O comercio, os servizos e o lecer tamén son importantes, e nos últimos anos a economía da cidade volveu a crecer e diversificarse. Un gran *shopping center* e un moderno aeroporto están en construción . En 1998 a cidade recibiu unha fábrica de automóbiles da Mercedes Benz.

## Cultura e lecer 
A cidade é sede da Universidade Federal de Juiz de Fora, unha das máis importantes institucións de ensino superior brasileiras. Hai tamén diversas escolas de ensino fundamental, e outras de ensino medio e tamén facultades particulares.

Juiz de Fora é un importante centro rexional cultural, sendo a única cidade da súa rexión en ter cinemas, teatros e outros locais de diversión. Hai tamén importantes museos, como o *Museu Mariano Procópio* e o *MAM - Museu de Arte Moderna Murilo Mendes*. Hai tamén unha Orquestra Filharmónica. A cidade realiza anualmente un festival de música clásica, o *Festival Internacional de Música Colonial Brasileira e Música Antiga*.

Outro evento coñecido na cidade nos últimos anos é a escolla da chamada *Miss Brasil Travestí*, que atrae participantes de varios puntos do Brasil e algún movemento para a rede hoteleira da cidade.
Sun Microsystems

**Sun Microsystems** foi unha empresa informática localizada en Silicon Valley, principalmente fabricou software. Foi adquirida no ano 2010 por Oracle Corporation, e formou parte das iconas de Silicon Valley, como fabricante de semicondutores e software.

## Programas 
Algúns dos seus programas foron servidores e estacións de traballo para procesadores SPARC, os sistemas operativos SunOS e Solaris, o sistema de ficheiros NFS, a plataforma de programación Java e conxuntamente con AT&T, a estandarización do Unix System V Release 4. Ademais doutros proxectos quizais menos rendibles coma un novo contorno gráfico, NeWS ou a interface gráfica de usuario OpenLook.
Tamén é a creadora de suites ofimáticas coma o Star Office e o Open Office.org.

## Linguaxe de programación Java 
A linguaxe de programación Java é unha plataforma virtual desenvolvida por Sun, de tal maneira que os programas creados nela poden executarse sen cambios en diferentes tipos de arquitecturas e dispositivos computacionais.

A plataforma Java consta das seguintes partes:

* A propia linguaxe de programación
* A máquina virtual de Java ou JRE, que permite a portabilidade en execución
* A API Java, unha biblioteca estándar para a linguaxe

## Sistema Operativo Solaris 
Solaris é un sistema operativo baseado inicialmente no sistema UNIX BSD da Universidade de Berkeley, do cal un dos fundadores da compañía foi programados nos seus tempos universitarios. Máis adiante incorporou funcionalidades do System V, converténdose practicamente nun sistema operativo totalmente baseado en System V. Quizais sexa un dos UNIX comerciais máis usados, principalmente no contorno de Internet.

Desde a versión 10, este sistema operativo é de balde, cunha licenza CDDL aprobada pola OSI e pódese descargar desde a web de Sun.

## Star Office 
StarOffice é a suite ofimática de Sun Microsystems, baseada no desenvolvemento Open Source do OpenOffice.org (que patrocinou a propia Sun). Está composta por un procesador de textos (Writer), folla de cálculo (Calc), programa de manexo de base de datos (Base), de presentacións (Impress), e de gráficos (Draw).

Posúe algunhas características adicionais en comparanza co Open Office, ademais do soporte técnico.

## Open Office.org 
OpenOffice.org (non OpenOffice, debido a unha disputa de marcas), é un proxecto baseado no código aberto para crear unha suite ofimática.

É multiplataforma, existe entre outros para Microsoft Windows, GNU/Linux, Solaris e Mac OS X.

Deriva á súa vez dunha versión comercial, StarOffice de Sun Microsystems aínda existente. As máis recentes versións de StarOffice están baseadas no código base de OpenOffice.org; de forma similar á relación existente entre Netscape Navigator e Mozilla.

## Véxase tamén 
## Ligazóns externas 
* Páxina de Sun 
* OpenSolaris - Comunidade de usuarios de Solaris.
Erguibat

**Erguibat** é unha tribo do Sáhara Occidental, de carácter tradicionalmente guerreiro, constitúe a principal tribo do territorio. Considéranse descendentes de Sidi Ahmed Erguibi, cunha liñaxe que se remonta a Mahoma, que chegou ao Sáhara no ano 1503.
Os erguibat divídense en 13 fraccións (fahed), a máis numerosa é a dos Boihat, aínda que é a de Ulad Musa a socialmente máis importante.
O longo de todo o século XIX saíu vencedora nas guerras que mantivo coas outras tribos. En 1894 conquistaron por breve tempo a cidade de Tinduf.
Actualmente gran parte dos dirixentes da República Árabe Saharauí Democrática, entre eles o seu presidente Mohamed Abdelaziz, e os políticos máis importantes da administración marroquina do Sáhara son erguibat.
Toubalt

**Toubalt** é unha tribo do Sáhara Occidental. Considéranse descendentes de Muley Abdallah, cunha liñaxe que se remonta a Mahoma. Tradicionalmente movíanse entre o territorio comprendido entre Cabo Juby e O Aaiún. A tribo recolleu por escrito diferentes acontecementos históricos nos que se viu envolta.
Camino (navegador)

**Camino** foi un navegador web deseñado por Fundación Mozilla para os sistemas que usen Mac OS X. Emprega Cocoa, a API nativa de Mac OS X, e o motor Gecko.

Tiña navegación por lapelas, bloqueo de ventás emerxentes, incluía un campo de busca para procurar directamente en Google sen ter que ir á súa páxina.

A última versión estable é a 2.1.2.

Rematou o 30 de maio de 2013.

## Véxase tamén 
### Ligazóns externas 
* Web de Camino
Ulad Bu Sba

**Ulad Bu Sba** é unha tribo do Sáhara Occidental. Considéranse descendentes de Sidi Ahmed ben Hamal, cunha liñaxe que se remonta a Mahoma. A tribo chegou ao Sáhara tras rebelarse contra o sultán Mulei Ismail a fins do século XVII, converteuse na principal tribo do territorio ata o século XIX cando se enfrontaron coa tribo dos Erguibat, como resultado o seu número quedou moi reducido e pasaron a dedicarse ao comercio, baixo a protección da tribo Ulad Gailan de Mauritania
Filala

**Filala** é unha tribo do Sáhara Occidental. Considéranse descendentes de Sidahamed el Filali, cunha liñaxe que se remonta a Mahoma. Tradicionalmente era a tribo da que saían os predicadores e mestres do Corán e nunca foi moi numerosa..
Arosien

**Arsien** é unha tribo do Sáhara Occidental. Considéranse descendentes de Sidahamed Larosi, cunha liñaxe que se remonta a Mahoma, que chegou ao Sáhara ao comezo do século XVI procedente de Marrocos, onde fora perseguido. Tradicionalmente foi unha tribo dedicada á meditación e ao estudo, nunca foi moi numerosa, actualmente pode andar arredor dos 3.000 individuos.
Izarguien

**Izarguien** é unha tribo tekna que habita no Sáhara Occidental, entre o río Dra e o norte de Bojador. Aínda que son de orixe bérber falan dende hai séculos o hassaniya. Considéranse descendentes de Sidi Ahmed el Azargui, que segundo a tradición en 1598 chegou dende Marrocos.

A fins do século XIX loitaron con éxito contra os Ait Usa, que dende Marrocos pretendían establecerse no territorio e contra contra a tribo tekna de Ait Musa u Ali, que recibía axuda do sultán de Marrocos.
Divídese en tres fraccións: Echtuqui, El Guerrah e Ait Said.
Ahel Berikallah

**Ahel Berikallah** é unha tribo tekna que habita no norte do Sáhara Occidental. Aínda que son de orixe bérber falan dende hai séculos o hassaniya. A súa xenealoxía remóntase ao século XI e tradicionalmente foi unha tribo dedicada á relixión e ao estudo. Segundo o censo feito polas autoridades españolas en 1974 sumaban un total de 1&nbsp;810 persoas.
Ulad Tridarin

**Ulad Tridarin** é unha tribo do Sáhara Occidental que chegou ao territorio arredor do século XIV. Considéranse descendentes de Ali uld Abbu Iazza.

Divídese nas fraccións de Gassi, Iassin, Iazza e Moglich.

Os Ulad Tridarin foron tributarios dos Ulad Delim ata fins do século XVII
Quilo-

**Quilo** (símbolo: *k*) é un prefixo do Sistema Internacional de Unidades que equivale a 1.000 unidades ou 103. Por exemplo:

* un quilogramo (kg) son 1.000 gramos
* un quilómetro (km) son 1.000 metros
* un quilovatio (kW) son 1.000 vatios
* un quilojoule (kJ) son 1.000 joules.

Adoptado en 1795, vén do grego χίλιοι, que significa *mil*.

Coloquialmente úsase con frecuencia o termo apocopado "quilo", como abreviatura de "quilogramo".

----

En informática, quilo non é sempre exactamente 1.000, senón que equivale a 1.024 (210), en especial, cando se refire a almacenamento. Por exemplo, un quilobyte son 1.024 bytes, non 1.000.

Así a todo, ***quilo-*** e *mega-* teñen o seu significado tradicional procedente do Sistema Internacional cando se refiren a velocidades ou transferencias de datos. Por exemplo, 56 quilobits por segundo son 56.000 bits por segundo, non 57.344.

Unha convención común consiste en utilizar *k* (en minúsculas) para 1000 e *K* (en maiúsculas) para 1.024.

## Véxase tamén 
### Outros artigos 
* Sistema Internacional de Unidades
* Prefixo binario
* Quilo (aparato dixestivo) (comida totalmente dixerida con contido graxov que se encontra no intestino e é absorbida nos vasos linfáticos ; ten unha etimoloxía distinta á de quilo=1000).
Ulad Delim

**Ulad Delim** (en ) é unha tribo do Sáhara Occidental. Considéranse descendentes dos Beni Hassan, cunha liñaxe que se remonta a Mahoma, que emigraron dende Marrocos por conflitos cos seus gobernantes. Tradicionalmente percorrían o sur do territorio e recibían tributo doutras tribos a cambio de protección.

Enfrontados aos franceses, os franceses ofrécenlle a paz a cambio que se asenten no seu territorio enmarcado na rivalidade franco-española pola zona, os Ulad Delim pediron en 1933 a entrada de España no interior do Sáhara Occidental, cousa que fan ao ano seguinte cando ocupan Daora e Smara.

Divídese en cinco fraccións (fahed): Ludeicat, Serahna, Ulad Baamar, Ulad Jaliga e Ulad Tagueddi
Pedra das Cabras

A **pedra das Cabras** é un petróglifo situado no lugar de Figueirido (parroquia de Palmeira, concello de Ribeira), na comarca da Barbanza.

## Descrición
Os gravados foron feitos na Idade do Cobre (2200-1800 a.C.). O debuxo representa dous animais, quizais cabras, a un lado dun gran batólito. Cada animal ten seis patas, o que pode representar o movemento que teñen as figuras.

## Galería de imaxes

Ficheiro:Petróglifo A Pedra das Cabras, Ribeira.jpg
Ficheiro:Pedra das Cabras Ribeira (6).jpg

## Véxase tamén
### Ligazóns externas
*Pedra das Cabras historia e fotos
*CEIP de Palmeira
Exilio

O **exilio** é o estado de estar obrigatoriamente lonxe da propia terra (xa sexa cidade ou nación) e pode definirse como a expatriación, voluntaria ou forzada, dun individuo. Algúns autores utilizan o termo "exiliado" co sentido de "refuxiado".

Ademais de persoas no exilio, tamén hai gobernos no exilio, como o do Tíbet ou nacións no exilio, como foi o caso de Armenia de 1078 a 1375, que logo da invasión do seu territorio, exiliouse en Cilicia, formando un novo reino.

## Notas 
## Véxase tamén 
### Outros artigos 
* Desterro
* Expulsión
* Exilio galego de 1936
Intelectual

Un **intelectual** é aquela persoa que dedica unha parte importante da súa actividade vital ao estudo e á reflexión crítica sobre a realidade.

O termo **intelectual** está dotado socialmente dun valor de prestixio. Enténdese que esa actividade dedicada ao pensamento ten unha dimensión e unha repercusión públicas moi valiosas.
Materialismo dialéctico

O **materialismo dialéctico** é considerado pola maioría de marxistas como a base filosófica do marxismo. Como o seu nome indica, é unha combinación da dialéctica hegeliana e o materialismo filosófico de Ludwig Feuerbach, Karl Marx e Friedrich Engels. Emprega os conceptos de tese-antítese-síntese para explicar o crecemento e desenvolvemento da historia humana. Inda que Hegel e Marx nunca empregaron o devandito modelo de tese-antítese-síntese nas súas formulacións, é agora empregado comunmente para ilustrar a esencia deste método.

Algúns teóricos marxistas, críticos do materialismo dialéctico, defenderon unha resituación do traballo de Engels *Dialéctica da natureza* na teoría marxista. Consideran que o termo *materialismo dialéctico* xorde co teórico ruso Georgi Plejanov e que Marx preferiu o termo *concepción materialista da historia*, posteriormente resumido como materialismo histórico por Engels. Isto limita o método a un contexto sociolóxico especificamente humano, non sendo, polo tanto, unha teoría universal aplicable a tódolos campos científicos.

Mentres o materialismo dialéctico ten sido tradicionalmente asociado case en exclusiva co marxismo, hai quen argumentou que dita filosofía é aplicable a unha visión do mundo non marxista tamén.

## Materialismo 
En esencia, o materialismo contesta a cuestión fundamental da filosofía dando preeminencia ao mundo material: resumidamente, o material precede ao pensamento.

O materialismo considera que o mundo é material, que tódolos fenómenos no universo consisten en materia en movemento, e que tódalas cousas son interdependentes e están interconectadas, e se desenvolven de acordo cunha lei natural, que o mundo existe fóra de nós e con independencia da nosa percepción, que o pensamento é un reflexo do mundo material no cerebro, e que o mundo é *en principio* cognoscible.

## Dialéctica 
A dialéctica é en esencia a lei máis xeral de desenvolvemento da natureza, sociedade e pensamento. As súas características principais son as seguintes:

* O universo non é unha mestura accidental de elementos separados uns dos outros, senón algo integral, onde as cousas son mutuamente interdependentes.
* A natureza está nun estado de cambio constante.
* O desenvolvemento é un proceso no que os cambios cuantitativos insignificantes e imperceptibles levan ao fundamental, aos cambios cualitativos. Non ocorre gradualmente, senón rápida e abruptamente, a través do paso dun estado a outro.
* Tódalas cousas conteñen de seu contradicións internas, as cales son a causa principal do movemento, o cambio e o desenvolvemento do mundo.

### Leis da dialéctica 
As tres leis fundamentais da dialéctica son:
* A lei da unidade e oposición de contrarios.
* A lei do paso dos cambios cuantitativos aos cualitativos.
* A lei da negación da negación.

## Véxase tamén 
**Persoas**
* Joseph Dietzgen
* Friedrich Engels
* Karl Marx

**Conceptos**
* Materialismo histórico
* Marxismo
* Dialéctica
Indulxencia

**Indulxencia**, na doutrina católica, é a remisión da pena temporal correspondente a pecados xa perdoados, outorgada pola Igrexa a quen cumpra certas condicións. A diferenza do sacramento da reconciliación, a indulxencia non perdoa pecados senón que exime de penas de carácter espiritual que doutro xeito os fieis purgarían logo da morte. A indulxencia non é un sacramento e pode ser concedida polo Papa, os bispos e cardeais, a quen, por exemplo, logo de rematar unha oración dada, visiten determinado santuario, empreguen certos obxectos de culto etc.

Os abusos e tráfico de indulxencias foron un dos motivos que levou ao enfrontamento de Lutero coa Igrexa Católica.

## Notas 
* Indulxencia Plenaria
Luteranismo

O **luteranismo** é o movemento relixioso cristián que comezou coas ensinanzas teolóxicas de Martiño Lutero no século XVI que serviron de base á Reforma protestante que conduciu á súa separación da igrexa católica e a formación do protestantismo. A certeza bíblica que tivo de que Deus non xulga as persoas polas súas obras, boas ou malas, senón máis ben a causa da súa fe, proporciona a Lutero a raíz fundamental do seu pensamento. Así, o luteranismo inspírase en tres principios angulares: a xustificación pola fe, o sacerdocio universal e a autoridade da Biblia.

O ataque comezado por Lutero baséase no concepto de xustificación pola fe, que negaba toda teoría romana sobre os méritos da salvación e a mediación dos santos. Denunciou tamén as que consideraba falsas seguridades de salvación ofrecidas por Roma a través da venda de indulxencias e a obtención dos perdóns.

O luteranismo rexeita a primacía e autoridade romana do papado. Nega a tradición dogmática e a existencia do purgatorio. O movemento protestante iniciado por Lutero afirma o valor único das Escrituras, e a supremacía da fe en Xesucristo. Lutero desenvolve a doutrina do Sacerdocio Universal, onde afirma que as Escrituras son intelixibles para tódolos crentes e que cada un, libremente, pode examinalas. Lutero busca transformar a cada crente no seu propio sacerdote.

A data simbólica da reforma foi o 31 de outubro de 1517 e para 1555 o luteranismo estaba firmemente asentado no norte, centro e leste de Alemaña, en Escandinavia, Letonia, Bohemia e Transilvania e a contrarreforma católica impediu que se establecera ou expulsou o luteranismo de gran parte do leste e o sur de Europa.

No século XVII en paralelo no luteranismo apareceron dúas tendencias contrapostas, o sincretismo que se circunscribía á teoloxía e que avogaba por unha concordia entre as igrexas, distinguindo entre verdades fundamentais que eran patrimonio de todas as confesións e secundarias, a outra tendencia foi o pietismo que avogaba por un reavivamento da relixiosidade popular combinando a énfase luterana na doutrina bíblica coa énfase puritana na piedade individual e unha vida cristiá vigorosa.

Na actualidade hai setenta millóns de fieis membros de igrexas luteranas que se agrupan en tres asociacións de igrexas luteranas, a Federación Luterana Internacional (66 millóns de fieis), o Consello Luterano Internacional e a Conferencia Evanxélica de Confesión Luterana, asemade catrocentos millóns de protestantes teñen a súa orixe na doutrina de Lutero.
## Véxase tamén
Mohamed Bassir

**Mohamed Sidi Brahim Bassir** (nome completo:**Bassir Mohamed uld Hach Brahim uld Lebser**), nado en Tan-Tan (daquela no Sáhara español) en 1942 e desaparecido en 1970, foi un líder nacionalista saharauí.

## Traxectoria 
En 1958 pasou a Marrocos no seo da fracción Lemuadenim da tribo dos erguibat, pero medrou en Lemseid, preto do Aaiún. En 1957 marchou a estudar árabe a Marrocos, alí residiu en Marraquex, Rabat e Casablanca. Máis tarde perfecciona os estudos en Damasco e estudou xornalismo no Cairo.

En 1966 volveu a Marrocos e fundou *Al-Shihab*, publicación pro-saharauí. En 1967, por problemas coas autoridades marroquinas, instalouse en Smara, no Sáhara Occidental, traballou como profesor do Corán na mesquita local e comezou a organizar de xeito clandestino un movemento de carácter nacionalista denominado Organización Avanzada para a Liberación de Saguia el Hamra e Río de Oro, que pretendía a consecución dunha autonomía para o Sáhara Occidental que preparase o camiño cara a independencia do territorio.

O 17 de xuño de 1970 as autoridades do Sáhara Occidental convocaron unha manifestación no Aaiún contra os comunicados de Tlemcén e Casabranca logo das xuntanza de Hassan II con Hari Boumédienne e Moktar Uld Dadah sobre o Sáhara. A organización de Bassir decide convocar unha manifestación paralela na barriada de Zemla que lles permitira entrevistarse co gobernador, quen acabou enviando á lexión para disolvela. Aínda que Bassir non foi na manifestación, a policía considerouno o principal convocante dela e detívoo, non se volveu saber máis del.
Voleibol

miniatura|300px|Militares estadounidenses e italianas xogando ao voleibol
O **voleibol** ou **balonvolea** (do inglés: *volleyball*), tamén coñecido na súa forma abreviada como **vólei**, é un deporte de balón xogado por 12 persoas en dous equipos de seis cada un. Neste deporte o balón pode ser tocado ou impulsado con golpes limpos, pero non pode ser parado, suxeitado, retido ou acompañado. Cada equipo dispón dun número limitado de toques para devolver o balón cara ó campo contraro. A esfera golpéase principalmente coas mans ou brazos, pero tamén pode golpearse con calquera outra parte do corpo. Unha das características do voleibol é que os xogadores teñen que ir rotando as súas posicións a medida que van conseguindo novos puntos.

## Historia 
Foi creado en 1895 por William G. Morgan. Daquela era director de Educación Física no YMCA de Holihoke, no estado de Massachusetts (Estados Unidos), e establecera, desenvolvera e dirixira, un amplo programa de exercicios e de clases deportivas masculinas para adultos.

Morgan decatouse de que precisaba dalgún xogo de entretemento e competición á vez para variar o seu programa, e sen dispoñer máis ca do baloncesto, creado catro anos antes (1891), botou man dos seus propios métodos e experiencias prácticas para crear un novo xogo. As regras iniciais e os conceptos de base foron establecidos: a *Mintonette*; primeiro nome co que se lle bautizou, viñera de nacer.

O nome de *mintonette* seguiu vixente ata que o doutor A.T. Halsted, en Springfield, despois de observar o novo deporte, suxeriu que o seu nome fose mudado de *mintonette* para voleibol, tendo en conta que a idea básica do xogo era xogar a bóla dun lado para o outro, por riba da rede, coas mans.

## O campo de xogo 
O campo onde se xoga ó voleibol é un rectángulo de 18 m de longo por 9 m de ancho, dividido na súa liña central por unha rede que separa ós dous equipos. En realidade, o xogo desenvólvese tamén no exterior, na *zona libre*, a condición de que o balón non toque o chan nin ningún outro elemento. A *zona libre* debe ter polo menos 3 m, medida que en competicións internacionais é aumentada a 5 m sobre as *liñas laterais* e a 8 m para as *liñas de fondo*. O *espazo libre* sobre a pista debe ter unha altura mínima de 7 m que en competicións internacionais sobe a 12,5 m.

A 3 m da rede, unha liña delimita en cada campo a *zona de ataque*, zona onde se encontran restrinxidas as accións dos xogadores que se encontran nese momento en papeis defensivos (*zagueiros* e *líbero*). Estas liñas, esténdense ó exterior do campo con trazos descontinuos, e a limitación que representan proxéctase igualmente en toda a liña, incluso máis alá dos trazos debuxados. Todas as liñas teñen 5 cm de ancho.

O contacto dos xogadores co chan é continuo, utilizando habitualmente proteccións nas articulacións. A superficie non pode ser rugosa nin deslizante.

## Notas 
## Véxase tamén 
### Outros artigos 
* Voleibol praia
* Voleibol neve
### Ligazóns externas 
* Páxina da Federación galega de voleibol
As Enchousas, As Somozas

**San Pedro das Enchousas**

## Patrimonio 
* Igrexa de San Pedro das Enchousas, de estilo gótico, planta rectangular, cunha soa nave e pequena capela. Segundo se recolle na inscrición do muro meridional, a capela foi propiedade da Marquesa de Cavalcanti.
* Casa Grande de Enchousas.

## Lugares e parroquias 
### Lugares das Enchousas 
### Parroquias das Somozas 
## Notas 
## Véxase tamén 
### Outros artigos 
* Lugares das Somozas
Chichén Itzá

**Chichén Itzá** é unha cidade arqueolóxica maia localizada no estado mexicano do Iucatán, en México. O nome *Chichén-Itzá* ten raíz maia e significa "na beira do pozo do pobo Itza". Vestixio importante da civilización maia, as edificacións principais corresponden co período clásico serodio ou posclásico temperán (800-1100 dC.).

A arquitectura monumental que chegou até os nosos días, que é emblemática do xacemento, ten unha clara influencia tolteca. O deus que preside o sitio, segundo a mitoloxía maia, é Kukulcán, representación maia de Quetzalcóatl, deus tomado do panteón da cultura tolteca.

Chichén Itzá foi unha cidade ou un centro cerimonial, que pasou por diversas épocas construtivas e influencias dos distintos pobos que a ocuparon e que a fixeron medrar dende a súa fundación.

A zona arqueolóxica de Chichén Itzá foi inscrita na lista do Patrimonio da Humanidade pola Unesco en 1988. O 7 de xullo de 2007, o Templo de Kukulcán, en Chichén Itzá, foi recoñecido como unha das novas sete marabillas do mundo, por unha iniciativa privada sen o apoio da Unesco, pero co recoñecemento de millóns de votantes arredor do mundo.

Nos equinoccios, pola pirámide de chanzos co Castelo parece baixar unha serpe, efecto óptico co Sol como protagonista, logrado polos arquitectos maias. 

## Notas
## Véxase tamén
### Outros artigos
* Península do Iucatán
* Cultura maia
* Patrimonio da Humanidade
* Novas sete marabillas do mundo

### Ligazóns externas
* Encyclopædia Britannica: Article on Chichen Itza
* Chichen Itza Digital Media Archive (fotos con licenza creativa, fotografías láser, panorámicas), con información particularmente detallada sobre El Caracol e o Castelo, utilizando datos dunha asociación de investigación da Fundación Nacional de Ciencias / CyArk/research partnership
* UNESCO páxina sobre o Patrimonio Mundial de Chichen Itza
* Ancient Observatories  páxina en Chichen Itza
* Chichen Itza reconstructed in 3D 
* Archaeological documentation for Chichen Itza  created by non-profit group INSIGHT and funded by the National Science Foundation and Chabot Space and Science Center
* Tour virtual por Chichen Itza
Estado do Iucatán

O **Iucatán** (en ; oficialmente *Estado Libre y Soberano de Yucatán*; en ) é un dos 31 estados de México, que xunto con Cidade de México, conforman as 32 entidades federais de México. A súa capital é Mérida e ten 106 concellos. Atópase no norte da península do Iucatán, facendo límite cos estados mexicanos de Campeche ao suroeste; e Quintana Roo ao sueste, o cal foi, até inicios do século XX, parte do estado do Iucatán. Ao norte ten o golfo de México.

Antes da chegada dos conquistadores españois á península do Iucatán, o nome da rexión era *Mayab*. Na lingua maia, "''ma' ya'ab''" tradúcese como "uns poucos". Foi unha rexión moi importante da civilización maia, onde chegou ó seu máximo esplendor, e onde se fundaron as cidades de Chichén Itzá, Izamal, Motul, Mayapan, Ek' Balam e Ichcaanzihóo (tamén chamada T'ho), no presente Mérida.

Logo da conquista do Iucatán, a península foi unha única entidade política e administrativa, a Capitanía Xeneral do Iucatán. Despois da inpendencia e a ruptura do Imperio Mexicano en 1823, proclamouse a primeira República do Iucatán, que despois se anexionou voluntariamente á República Federal dos Estados Unidos Mexicanos o 21 de decembro de 1823. O 16 de marzo de 1841, como resultado dun conflito político e cultural co pacto federal, o Iucatán declarou a súa independencia de México, formando a segunda República do Iucatán. Posteriormente, o 14 de xullo de 1848, o Iucatán foi forzado a unirse de novo a México. En 1858, a mediados da guerra de castas, o estado do Iucatán foi dividido por primeira vez, estabelecéndose Campeche como un estado separado (oficialmente en 1863). Durante o Porfiriato, en 1902, o estado do Iucatán foi dividido de novo para formar o territorio federal que se convertería no estado actual de Quintana Roo.

No 2010, o Iucatán foi considerado o estado máis seguro de México e Mérida foi recoñecida como *Cidade da Paz* en 2011.

## Notas 
## Véxase tamén 
### Ligazóns externas 
* Páxina do Goberno do Estado
Nouvelle Action Royaliste

**Nouvelle Action Royaliste** (**Nova Acción Monárquica**), NAR é un partido político francés, que avoga pola instauración dunha monarquía constitucional en Francia, coñecidos ás veces como monárquicos de esquerdas pola súa ideoloxía próxima aos partidos da esquerda francesa.

O presidente é Bertrand Renouvin, ten arredor de 1.500 militantes, como órganos oficiais *Royaliste* (bimestral) e *Le Lys Rouge* (trimestral) e apoia os dereitos do conde de París (Henrique de Orleáns) ao trono de Francia.

## Historia
Bertrand Renouvin fundouno en abril de 1971 co nome de **Nova Acción Francesa** (*Nouvelle Action française*), presentouse ás eleccións presidenciais de 1974 e conseguiu 43.722 votos (0.17%). En outubro de 1978 adoptou o seu actual nome. Nas eleccións presidencias de 1981 apoiou a candidatura de François Mitterrand e en 1982 o NAR funda os clubs *Nouvelle Citoyenneté*, cos que pretendía esparexer a súa influencia no seo da sociedade francesa. Nas eleccións presidenciais de 1988 volve dar o seu apoio a Mitterrand.
Propugnou o non no referendo sobre a constitución europea de 2004.

## Ligazóns externas
*Web de NAR (en francés)
Ubisoft

**Ubisoft Entertainment** (máis coñecida por UbiSoft) é unha empresa francesa dedicada a desenvolver e distribuír videoxogos. A "Ubi" en Ubisoft normalmente pronúnciase [juːbi] ou [u'bi], non obstante, en francés é pronunciado [y'bi].

A sede central está en Montreuil, Francia. A compañía ten sedes en 20 países, incluíndo os estudios de desenvolvemento de Montreal (Canadá), Barcelona (España), Shangai (China), Carolina do Norte (Estados Unidos), Düsseldorf (Alemaña) e Milán (Italia) ademais de noutros sitio.

No 2004, converteuse na terceira compañía de videoxogos máis importante de Europa, e na sétima máis importante nos Estados Unidos.

## Xogos 
## Ligazóns externas 
* Ubisoft 
*Ubisoft Group
Organización Avanzada para a Liberación de Saguia el Hamra e Río de Oro

A **Organización Avanzada para a Liberación de Saguia el Hamra e Río de Oro** (**Harakat Tahrir** en árabe) foi un movemento político nacionalista saharauí de carácter clandestino que xurdiu a partir de 1967 baixo o liderado de Mohamed Bassir.

## Historia e características 
Bassir aglutinou nun primeiro momento a un pequeno número de seguidores localizados en Smara que de aí foise esparexendo polo norte e centro do territorio, e máis escasamente polo sur, ata chegar a un total aproximado de 5.000 militantes, boa parte deles formado por suboficiais e soldados da Agrupación de Tropas Nómades, policías, funcionarios e algunhas autoridades tradicionais.

Cando as autoridades gobernativas do Sáhara español decidiron convocar unha manifestación para o 17 de xuño de 1970 no Aaiún contra os comunicados de Tlemcén e Casabranca redactados tras as xuntanzas de Hassan II con Hari Boumédienne e Moktar Uld Dadah sobre o Sáhara, a organización de Bassir decidiu convocar unha contramanifestación na barriada de Zemla coa intención de facer presión para entrevistarse co gobernador, quen diante á negativa a sumarse á manifestación oficial ou disolverse enviou a lexión para disolvela, o que provocou un masacre entre os manifestantes ao disparar os lexionarios contra da manifestación. Nos días seguintes detívose o seu líder, Bassir, do que non se volveu saber máis e a organización deixou de actuar.

O movemento pretendía a consecución de xeito pacífico dunha autonomía para o Sáhara Occidental que preparase o camiño cara á independencia do territorio. Tamén pretendía a supresión dos dirixentes tradicionais.
Alex Kidd in Miracle World

***Alex Kidd in Miracle World*** é un videoxogo de plataformas para a consola de 8-bit Sega Master System. Foi publicado no Xapón o día 1 de novembro de 1986, e con posterioridade nos EEUU en decembro dese mesmo ano, en Europa en setembro de 1987, en Corea do Sur en outubro de 1988, e no Brasil en 1989. Un remake feito por Merge Games e Jankenteam, titulado ***Alex Kidd in Miracle World DX***, foi publicado o 22 de xuño do 2021.

## Xogabilidade
*Alex Kidd in Miracle World* é un xogo de plataformas en 2D. O xogador debe finalizar os niveis e superar obstáculos e puzzles tanto en contornas con desprazamento coma de pantalla única. A través de 17 fases, Alex enfróntase a moitos monstros e a tres secuaces de Janken o Grande, antes de enfrontarse ao propio Janken.

A habilidade de Alex para golpear emprégase para destruír inimigos e romper rochas co propósito de acceder a novos camiños e para recoller obxectos tales coma cartos que poden empregarse para mercar outros obxectos, incluíndo vehículos como motocicletas e helicópteros. Ao chegar ao final de moitos dos niveis, Alex xoga ao jan-ken-pon (pedra-papel-tesoiras) cun dos secuaces de Janken. Alex morre cun golpe, ou perdendo no xogo de pedra papel ou tesoiras.

## Desenvolvemento e publicación
*Alex Kidd in Miracle World* orixinalmente comezou a se desenvolver en 1984 coma un xogo baseado na licenza da serie de manga *Dragon Ball*. Non obstante, durante o desenvolvemento, a licenza de *Dragon Ball* caducou e Hayao Nakayama, presidente de Sega, ordenou ao equipo de desenvolvemento comezar de novo dende cero.

O xogo estivo inicialmente dispoñible en formato cartucho. A partir de 1990, foi incluído no firmware dalgúns modelos do hardware da Master System, incluíndo algunhas versións europeas e estadounidenses da Master System 2, e versións europeas da Master System 1.

Esta nova versión e lixeiramente distinta da orixinal en cartucho. Isto é claramente visible entre nivel e nivel. Na versión orixinal, Alex come unha bóla de arroz. Na incluída interna na consola, Alex come unha hamburguesa.

Existen falsos rumores dunha versión na que Alex aparece bebendo unha cervexa. É posible que este mito proceda de persoas que non están familiarizadas coas bólas de arroz xaponesas, e que confundiron a bóla de arroz cunha cervexa.

Un aspecto distintivo deste xogo son as loitas de "pedra-papel-tesoiras" para vencer a determinados inimigos no canto de empregar solucións violentas. Isto significa que unha vez atopado un xefe, hai unha posibilidade entre tres de morrer, e o éxito sería obtido de xeito aleatorio. Porén, poden memorizarse facilmente (pedra, papel ou tesoiras), posto que sempre son repetidas as mesmas opcións.

## Notas 
## Véxase tamén
### Ligazóns externas
*Páxina web oficial
Recemel, As Somozas

**Santa María de Recemel** é unha parroquia que se localiza no sur do concello das Somozas. Segundo o IGE en 2018 tiña 373 habitantes (184 homes e 189 mulleres) distribuídos en 48 entidades de poboación, o que supón unha diminución en relación ao ano 1999 cando tiña 546 habitantes.

## Historia 
Recemel incorporouse en 1845 ao concello das Somozas, desvencellándose de Moeche.

## Patrimonio 
* Igrexa de Santa María de Recemel, de estilo barroco, planta rectangular, con tres naves.
* Capela de Recemel, dedicada á Nosa Señora do Socorro, de planta rectangular, cunha soa nave e presbiterio elevado.
* Ermida de San Roque, de panta de cruz rectangular cunha única nave.
* Cruceiro de Recemel, de 1904.

## Galería de Imaxes 

Ficheiro:Ermida de San Roque.JPG|Ermida de San Roque no lugar da Vila.
Ficheiro:Cruceiro Recemel.JPG|Cruceiro.

## Lugares e parroquias 
### Lugares de Recemel 
### Parroquias das Somozas 
## Notas 
## Véxase tamén 
### Outros artigos 
* Lugares das Somozas
Seixas, As Somozas

**Santa María de Seixas** é unha parroquia que se localiza no leste do concello das Somozas. Segundo o IGE en 2018 tiña 108 habitantes (53 homes e 55 mulleres) distribuídos en 34 entidades de poboación, o que supón unha diminución en relación ao ano 1999 cando tiña 183 habitantes.

## Historia 
A parroquia foi creada en 1895, segregándose os seus lugares das Somozas.

## Patrimonio 
* Igrexa de Santa María de Seixas. De estilo barroco clasicista, planta de cruz latina, cunha soa nave, dúas capelas laterais, presbiterio e pequena sancristía.
* Cruceiro de Seixas, sinxelo cruceiro de 1896.

## Lugares e parroquias 
### Lugares de Seixas 
### Parroquias das Somozas 
## Notas 
## Véxase tamén 
### Outros artigos 
* Lugares das Somozas
Xbox

**Xbox** é un sistema de videoxogos de 128 bits baseado na arquitectura x86, deseñado e desenvolvido pola empresa multinacional Microsoft. Foi anunciada por primeira vez a principios de 2000, e lanzada ao mercado o 15 de novembro de 2001. Emprega unha versión recortada do sistema operativo Windows 2000, tamén desenvolvido por Microsoft. 
 
Entre as características principais da consola, pódese recalcar que foi a primeira en estar equipada cun disco duro para o almacenamento de xogos salvados, memoria caché durante o xogo e descarga de contido adicional a través de *Xbox Live*.

## Situación de mercado 
Desde a súa saída tivo un grande éxito en América e Europa, pero foi superada por PlayStation 2 no Xapón.

Xbox foi primeira en vendas no Reino Unido e outros países como México, Australia e Nova Zelandia. Foi segunda en vendas no mercado de Estados Unidos e Porto Rico. No resto dos países europeos foi terceira en vendas, moi preto da Nintendo GameCube.

Dise que a estratexia de Microsoft non era o beneficio senón a penetración no mercado das videoconsolas, principalmente o mercado estadounidense, entón dominado por Sony e Nintendo.

## Videoconsolas competidoras 
* PlayStation 2
* Nintendo GameCube
* Dreamcast

## Véxase tamén 
### Outros artigos 
* Xbox 360

### Ligazóns externas 
* Páxina oficial da Xbox (en inglés)
Pieter Mondrian

**Pieter Cornelis Mondriaan**, nado en Amersfoort (Utrecht) o 7 de febreiro de 1872 e finado en Nova York o 1 de febreiro de 1944, máis coñecido como **Piet Mondrian**, foi un pintor vangardista neerlandés. Membro de De Stijl e fundador do neoplasticismo xunto con Theo van Doesburg. Evolucionou dende o naturalismo e o simbolismo ata a abstracción, do cal foi un dos maiores representantes xunto os rusos Wassily Kandinsky e Kasimir Malevitch.

## Obras destacadas 
* *A árbore vermella* (1909-1910)
* *A árbore verde* (1911)
* *Composición en vermello, amarelo, azul* e negro (1921)
* *Victory Boogie-Woogie* (1943-1944)

### Primeiras obras 

Ficheiro:Dead Hare by Piet Mondrian.jpg|*Lebre morta*, 1891, Museo Municipal de A Haia
Ficheiro:Mondrian Meisjesportret met bloemen.jpg|*Retrato dunha nena con flores*, 1900, Museo municipal de A Haia
Ficheiro:Boerderij met wasgoed aan de lijn by Piet Mondriaan.jpg|*Facenda con lavandería na liña*, ca. 1897, Museo municipal de A Haia

### Árbores 

Ficheiro:Apple Tree Pointillist Version by Piet Mondrian.jpg|*Maceira*, Museo de Arte de Dallas
Ficheiro:Gray Tree 1911.jpg|*A árbore gris*, Museo municipal de A Haia
Ficheiro:Piet Mondrian, 1908-10, Evening; Red Tree (Avond; De rode boom), oil on canvas, 70 x 99 cm, Gemeentemuseum Den Haag.jpg|*A árbore vermella*, Museo municipal de A Haia
Ficheiro:Blossoming apple tree, by Piet Mondriaan.jpg|*Maceira en flor*, Museo municipal de A Haia
Ficheiro:Piet Mondriaan - Arbre.jpg|*Árbore horizontal*, Munson-Williams-Proctor Arts Institute, Nova York

### Bodegóns 

Ficheiro:Mondrian, Still Life with Gingerpot I.jpg|*Bodegón con xerra de xenxibre I*, 1911 - 1912, Museo Solomon R. Guggenheim
Ficheiro:Mondrian, Still Life with Gingerpot II.jpg|*Bodegón con xerra de xenxibre II*, 1911 - 1912, Museo Solomon R. Guggenheim

### Pinturas abstractas do período entre 1911 e 1914 

Ficheiro:Mondrian Compositie bomen II.jpg|*Composición árbores II*, 1912 - 1913
Ficheiro:Piet Mondriaan - Cubisme.jpg|*Composición VII*, 1913
Ficheiro:Mondriaan Compositie XIV.jpg|*Composición XIV*, 1913

### Pinturas abstractas do período entre 1914 e 1917 

Ficheiro:Mondrian Compositie 10.jpg|*Composición 10*, 1916 - 1917, Museo Kröller-Müller
Ficheiro:Composition with Color Fields by Piet Mondrian.jpg|*Composición en campos de cor*, 1917, Museo Boijmans Van Beuningen
Ficheiro:Mondrian Compositie in kleur A.jpg|*Composición en cor A*, 1917
Ficheiro:Compositie in kleur B - Mondriaan.jpg|*Composición en cor B*, 1917, Museo Kröller-Müller

### Composicións 

Ficheiro:Composition A by Piet Mondrian Galleria Nazionale d'Arte Moderna e Contemporanea.jpg|*Composición A*, 1920, Galleria Nazionale d'Arte Moderna e Contemporánea, Roma
Ficheiro:Composition C by Piet Mondrian Museum of Modern Art 257.1948.jpg|*Composición C*, 1920, Museum of Modern Art, Nova York
Ficheiro:Piet Mondriaan, 1921 - Composition en rouge, jaune, bleu et noir.jpg|*Composición con vermello, amarelo, azul e negro*, 1926, Gemeentemuseum Den Haag, A Haia
Ficheiro:Composition-with-red-yellow-and-blue.jpg|*Composición con amarelo, azul e vermello*, 1937 - 1942, Tate Modern, Londres
As Somozas, As Somozas

**Santiago Seré das Somozas**

## Patrimonio 
* Igrexa de Santiago Seré das Somozas, do século XVIII, de estilo barroco. Planta rectangular, con tres naves. Destacan na parte posterior dos muros do presbiterio os xabarís e escudos, símbolos dos Andrade.
* Escola Aurora das Somozas, localizada na Garita, construída a principios do século XX polos emigrantes en Cuba, foi escola até a Guerra Civil.

## Galería de imaxes 

Ficheiro:Lugar da Igrexa.JPG|Lugar da Igrexa
Ficheiro:Fonte As Somozas.JPG|Fonte na vila
Ficheiro:P. fluvial As Somozas.JPG|Paseo fluvial
Ficheiro:Ermida de San Isidro.JPG|Ermida de San Sidro no lugar da Agraxoiba
Ficheiro:Ermida de Nosa Señora de Francia.JPG|Ermida de Nosa Señora de Francia no lugar do Campo

## Lugares e parroquias 
### Lugares das Somozas 
### Parroquias das Somozas 
## Notas 
## Véxase tamén 
### Outros artigos 
* Lugares das Somozas
Praza das Bárbaras

miniatura|Entrada ao convento.
A **praza das Bárbaras** é unha praciña situada na Cidade Vella da Coruña na que se atopa un convento das clarisas. Confórmana dous muros exteriores do convento das Madres Clarisas, está adornada con acacias e conta cun cruceiro no centro. Foi declarada conxunto histórico-artístico o 11 de marzo de 1971.

## Historia 
miniatura|esquerda|Relevo da fachada.
O convento construíuse sobre unha capela do século XV e foi reformado en 1613. Sobre a porta de entrada colocouse un relevo que puido pertencer a un baldaquino ou a un sartego gótico do século XIV que representa a peregrinación como unha das vías penitenciais para a salvación. Mostra o Xuízo Final e está presidido pola Trindade; o Pai Eterno sostén o Cristo crucificado, acompañado pola lúa e o sol. Á esquerda, o arcanxo san Miguel pesa as almas de peregrinos e monxes que van chegando pola dereita, entre árbores. Á dereita aparecen san Miguel e un dragón. No interior, outro relevo (pertencente talvez á capela primitiva) mostra a santa Catarina e a santa Bárbara.

## Notas 
## Véxase tamén 
### Outros artigos 
* Praza de Azcárraga
* Praza de María Pita
Aníbal Cavaco Silva

**Aníbal António Cavaco Silva**, nado en Loulé o 15 de xullo de 1939, é un político portugués. Foi primeiro-ministro dende o 6 de novembro de 1985 até o 28 de outubro de 1995, o 22 de xaneiro de 2006 foi elixido presidente da República e tomou posesión o 9 de marzo do mesmo ano. Reelixido para un segundo mandato até 2016, foi sucedido por Marcelo Rebelo de Sousa.

## Traxectoria 
Cavaco Silva estudou Economía e foi ministro de Finanzas en 1980 e presidente do Consello Nacional de Planeamento entre 1981 e 1984. En 1985 gañou as eleccións á fronte do Partido Social-Demócrata e dirixiu un goberno de minoría que foi o de maior duración da democracia portuguesa.
Bamonde, Teo

**Santa María de Bamonde**, o que supón unha diminución en relación ao ano 1999 cando tiña 258 habitantes.

## Galería de imaxes 

Ficheiro:Cruceiro da igrexa de Bamonde, Teo.jpg|Cruceiro da igrexa de Bamonde.

## Lugares e parroquias 
### Lugares de Bamonde 
### Parroquias de Teo 
## Notas 
## Véxase tamén 
### Outros artigos 
* Lugares de Teo

### Bibliografía
*
Cacheiras, Teo

**San Simón de Ons de Cacheiras**, o que supón un aumento en relación ao ano 1999 cando tiña 2.590 habitantes.

## Galería de imaxes 

Ficheiro:Cacheiras GDFL 050930 4.JPG|Estrada principal
Ficheiro:Cacheiras, Teo. Galiza 08nov13 10.jpg|Igrexa de Cacheiras
Ficheiro:Cacheiras, Teo. Galiza 08nov13 11.jpg|Igrexa de Cacheiras
Ficheiro:Cacheiras.Volta ciclista a Espana. 2ª etapa. 1set2007 3.jpg|Vuelta Ciclista a España. 2ª etapa de 2007
Ficheiro:Batalla Cacheiras estatua.jpg|Alto de Montouto

## Lugares e parroquias 
### Lugares de Cacheiras 
### Parroquias de Teo 
## Notas 
## Véxase tamén 
### Outros artigos 
* Batalla de Cacheiras
* Lugares de Teo
Calo, Teo

**San Xoán de Calo** km², o que supón un aumento en relación ao ano 1999 cando tiña 3.758 habitantes.

## Galería de imaxes 

Ficheiro:A Igrexa, San Xoán de Calo, Teo 02.JPG|Fonte.
Ficheiro:A Igrexa, San Xoán de Calo, Teo 01.JPG|Igrexa.
Ficheiro:Cruceiro en Rúa de Francos, Calo, Teo.jpg|Cruceiro en Rúa de Francos.
Ficheiro:A Igrexa, San Xoán de Calo, Teo 06.JPG|Peto.
Ficheiro:Ponte Rúa dos Francos, Calo, Teo.jpg|Ponte Rúa dos Francos.

## Lugares e parroquias 
### Lugares de Calo 
### Parroquias de Teo 
## Notas 
## Véxase tamén 
### Outros artigos 
* Lugares de Teo
### Enlaces externos